2023 9 8
LT
Europos Sąjungos oficialusis leidinys
L 222/411
Tipinė konfigūracija – tai konfigūracija, kuria remiantis galima gauti bandymų rezultatus, galiojančius įvairioms tos pačios sertifikuotos sąveikos sudedamosios dalies arba sertifikuoto riedmenų posistemio konfigūracijoms.
Šie rezultatai taip pat turi būti lygiaverčiai įvairioms sertifikuotos RMR geležinkelio kelio posistemio konfigūracijoms.
Atliekant RSS patikrinimus sąveikos sudedamosios dalies lygmeniu turi būti laikomasi toliau nurodytų reikalavimų: 1) sąveikos sudedamosios dalies RSS deklaracijoje įrašomi sąveikos sudedamosios dalies (radijo ryšio įrangos arba EDOR) RSS rezultatai pagal ESS tipą (-us), kuris (-ie) galioja nepriklausomai nuo konkrečios sąveikos sudedamosios dalies konfigūracijos.
Šį dokumentą parengia tiekėjas.
Naudojamas C.4 arba C.6 priedėlyje pateiktas šablonas; 2) į sąveikos sudedamosios dalies RSS deklaraciją įtraukiama RSS patikrinimo ataskaitos (-ų) išvadų santrauka ir sąlygos, susijusios su atliktų RSS patikrinimų rezultatais (apibrėžtais viename ar keliuose RSS tipuose), kurie galioja nepriklausomai nuo konkrečių riedmenų sąveikos sudedamosios dalies konfigūracijos parametrų ir todėl gali būti naudojami kiekviename taikomame riedmenų CCS posistemio lygmenyje; 3) sąveikos sudedamosios dalies RSS deklaracijoje pateikiamas atliktų RSS tipo (-ų) RSS patikrinimų sąrašas; 4) sąveikos sudedamosios dalies RSS deklaracijoje pateikiama nuoroda į notifikuotosios įstaigos vertinimo ataskaitą pagal 6.2.4.3 punktą („ETCS ir radijo ryšio sistemos sąveikos sudedamosios dalies suderinamumo patikrinimai“).
Konkretaus riedmenų CCS posistemio RSS vieno ar daugiau RSS tipų atžvilgiu nurodomas RSS deklaracijoje.
Naudojamas C.3 arba C.5 priedėlyje pateiktas šablonas.
Posistemio lygmeniu RSS deklaracijoje taip pat pateikiama RSS patikrinimo ataskaitos santrauka ir įrodoma, kad įvykdyti reikiami RSS patikrinimai (kiekvieno į deklaraciją įtraukto RSS tipo atveju), paskelbti Agentūros ESS / RSS techniniame dokumente, be jau pateiktų RSS sąveikos sudedamosios dalies deklaracijų.
RSS deklaracijoje taip pat pateikiamas visas sąveikos sudedamosios dalies RSS deklaracijų, į kurias buvo atsižvelgta atliekant vertinimą (jei tokių yra), sąrašas, sąlygos (jei tokių yra), susijusios su skirtingais RSS tipais, ir notifikuotosios įstaigos vertinimo ataskaita pagal 6.3.3.1 punktą („ETCS ir radijo ryšio sistemos suderinamumo patikrinimai“).
4.2.17.4.
R e i k a l av i m a i r a d ij o r y š i o s i s t em o s s u d e r i n a m u m u i
Infrastruktūros valdytojas yra atsakingas už RSS tipo (-ų) nustatymą.
Visos Sąjungos tinklo geležinkelių atkarpos, kurioms reikia atlikti tą patį rinkinį patikrinimų siekiant įrodyti RSS, yra to paties RSS tipo.
RSS tipų sąrašą paskelbia ir tvarko Europos Sąjungos geležinkelių agentūra techniniame dokumente „ESS / RSS techninis dokumentas, TD/011REC1028“. Žr.
A priedėlio A1 lentelės 4.2.17 a eilutę.
Agentūra įvertina patikrinimus, nebent juos įvertino notifikuotoji įstaiga, kaip reikalaujama 6.3 lentelės 10 eilutėje.
Agentūra vertinimą atlieka per 2 mėnesius nuo jo gavimo, išskyrus atvejus, kai Agentūra ir infrastruktūros valdytojas susitaria dėl ilgesnio laikotarpio, bet iš viso ne ilgesnio kaip 4 mėnesiai.
Techninis dokumentas bus atnaujintas per 10 darbo dienų po teigiamo įvertinimo.
RSS tipai naudojami tik tada, kai pirmiau nurodytame Agentūros techniniame dokumente paskelbta jų būsena yra „Galioja“.
Infrastruktūros valdytojai, padedami savo tinklo RMR tiekėjų, Agentūrai pateikia būtinų kiekvieno RSS tipo patikrinimų savo tinkle apibrėžtį.
Pateikiama ši būtiniausia informacija: 1) kiekvieno atliekamo patikrinimo apibrėžtis; 2) kriterijai, pagal kuriuos nustatoma, kad bandymo rezultatai teigiami; 3) informacija, ar patikrinimas reikalingas tik traukiniams, suderinamiems su konkrečiu RMR GSM-R / FRMCS funkciniu lygiu ir pagal konkrečią TSS versiją; 4) informacija, ar patikrinimai turi būti atliekami laboratorijose ar važiuojant bėgių keliu.
Jei bandymas atliekamas važiuojant bėgių keliu, nurodoma, ar jį reikia atlikti konkrečioje vietoje;